
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par valsts nekustamā īpašuma Sila ielā 3B, Valmierā, Valmieras novadā, nodošanu Valmieras novada pašvaldības īpašumā" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Publiskas personas mantas atsavināšanas likuma (turpmāk - Atsavināšanas likums) 42.panta pirmā daļa un 43.pants.
Pašvaldību likuma 4.panta pirmās daļas 4. punkts.
Valmieras novada pašvaldības 2024.gada  26.septembra lēmums Nr.595 “Par nekustamā īpašuma Sila ielā 3B, Valmierā, Valmieras novadā, pārņemšanu pašvaldības īpašumā” (protokols Nr.13, 58.§).
1.2. Mērķis
Mērķa apraksts
Projekts sagatavots, lai atbilstoši Atsavināšanas likuma regulējumam saņemtu Ministru kabineta atļauju Finanšu ministrijai nodot bez atlīdzības Valmieras novada pašvaldības īpašumā valsts nekustamo īpašumu – neapbūvētu zemes vienību Sila ielā 3B, Valmierā, Valmieras novadā, Pašvaldību likuma 4.panta pirmās daļas 4. punktā noteiktās pašvaldības autonomās funkcijas īstenošanai.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Īpašuma tiesības uz nekustamo īpašumu (nekustamā īpašuma kadastra Nr. 9601 011 1321) – zemes vienību (zemes vienības kadastra apzīmējums 9601 011 1321) – Sila ielā 3B, Valmierā, Valmieras novadā, nostiprinātas Latvijas valstij Finanšu ministrijas personā Valmieras pilsētas zemesgrāmatas nodalījumā Nr.1718, lēmuma datums: 2024.gada 28.augusts. Saskaņā ar ierakstiem minētajā zemesgrāmatas nodalījumā, nekustamajam īpašumam mainīta adrese no Sila iela 3a/1, Valmiera, Valmieras novads uz Sila iela 3B, Valmiera, Valmieras novads - pamats: Valmieras pilsētas pašvaldības domes 2010.gada 4.novembra lēmums Nr.474 (protokols Nr.16#8), Valmieras pilsētas pašvaldības domes 2010.gada 3.decembra lēmums Nr.536 (protokols Nr.18#22).
Nekustamais īpašums (nekustamā īpašuma kadastra Nr.9601 011 1321) kā bezmantinieka manta ar 2024.gada 25.jūlija Aktu Nr.A/2024/4464 pārņemts Finanšu ministrijas valdījumā no Vidzemes apgabaltiesas iecirkņa Nr.99 zvērinātas tiesu izpildītājas Līgas Kavītes.
 Atbilstoši Nekustamā īpašuma valsts kadastra informācijas sistēmas (turpmāk – NĪVKIS) datiem nekustamā īpašuma (nekustamā īpašuma kadastra Nr. 9601 011 1321) sastāvā ietilpst zemes vienība  (zemes vienības kadastra apzīmējums 9601 011 1321) – Sila ielā 3B, Valmierā, Valmieras novadā, zemes vienības platība: 0,1396 ha; zemes vienības lietošanas mērķis: 0601 - Individuālo dzīvojamo māju apbūve; zemes vienības platības sadalījums pa lietošanas veidiem - Pārējās zemes platība, 0,1396 ha, zemes vienības fiskālā kadastrālā vērtība 2025.gada 1.janvārī ir 9628 euro, zemes vienības universālā kadastrālā vērtība 2025.gada 1.janvārī ir 16249 euro.
Saskaņā ar NĪVKIS datiem nekustamajam īpašumam Sila ielā 3B, Valmierā, Valmieras novadā, 2025.gada 1.februārī reģistrēti šādi apgrūtinājumi:
- ceļa servitūta teritorija, 0,0099 ha;
 - Lauku zemei izvērtējamo apgrūtinājumu pārklājuma teritorija zemes kadastrālās vērtības aprēķinam    , 0,0101 ha;
- Pārējās apbūves zemei izvērtējamo apgrūtinājumu pārklājuma teritorija zemes kadastrālās vērtības aprēķinam,    0,0101 ha;
- ekspluatācijas aizsargjoslas teritorija gar elektrisko tīklu kabeļu līniju,    0,0003 ha;
-    Dzīvojamās apbūves zemei izvērtējamo apgrūtinājumu pārklājuma teritorija 
zemes kadastrālās vērtības aprēķinam,    0,0101 ha.
Nekustamā īpašuma īpašniekam jāņem vērā Aizsargjoslu likumā noteiktā  kārtība atbilstoši attiecīgās aizsargjoslas veidam.
Valmieras pilsētas zemesgrāmatas nodalījuma Nr.1718 III daļas 1.iedaļā “Lietu tiesības, kas apgrūtina nekustamu īpašumu” ierakstīta atzīme: ceļa servitūts 99 m².
Nekustamais īpašums Sila ielā 3B, Valmierā, Valmieras novadā, nav iznomāts.
2024.gada 26.septembrī pieņemts Valmieras novada domes lēmums Nr.595 “Par nekustamā īpašuma Sila ielā 3B, Valmierā, Valmieras novadā, pārņemšanu pašvaldības īpašumā” (protokols Nr.13, 58.§) (turpmāk - Pašvaldības domes lēmums). 
Saskaņā ar Pašvaldības domes lēmumā norādīto informāciju  valsts nekustamais īpašums pieguļ Valmieras novada pašvaldības īpašumā esošam īpašumam, kurā atrodas Valmieras pirmsskolas izglītības iestāde “Kārliena”. Ievērojot minēto un to, ka Valmieras novada ilgtspējīgas attīstības stratēģijā 2022.-2038.gadam (apstiprināta ar Valmieras novada pašvaldības domes 2022.gada 27.oktobra lēmumu Nr.680 (protokols Nr.20, 52.§)) viena no noteiktajām ilgtermiņa prioritātēm ir “Vesela, radoša un zinoša sabiedrība, kuras mērķis cita starpā ir konkurētspējīgu visu līmeņu izglītības pakalpojumu nodrošināšana”, ar Pašvaldības domes lēmumu nolemts nekustamo īpašumu Sila ielā 3B, Valmierā, Valmieras novadā, pārņemt bez atlīdzības Valmieras novada pašvaldības īpašumā pašvaldības autonomās funkcijas – gādāt par iedzīvotāju izglītību, tostarp nodrošināt iespēju iegūt obligāto izglītību un gādāt par pirmsskolas izglītības, vidējās izglītības, profesionālās ievirzes izglītības, interešu izglītības un pieaugušo izglītības pieejamību -  nodrošināšanai.
Sniedzot papildus informāciju, Valmieras novada pašvaldība 2024.gada 23.oktobra vēstulē Nr. Nr. 4.1.8.3/24/6612  skaidrojusi, ka nekustamo īpašumu - zemes vienību Sila ielā 3B, Valmierā, Valmieras novadā, ir plānots izmantot, lai paplašinātu pirmsskolas izglītības iestādes “Kārliena” teritoriju, nodrošinot papildus vietu pirmskolas izglītības iestādes īstenotā izglītības procesa ārtelpu aktivitāšu organizēšanai. Zemes vienības izmantošana saimnieciskajā darbībā netiek plānota. Attiecībā uz īpašuma publisko pieejamību visai sabiedrībai, Valmieras novada pašvaldība minētajā vēstulē norāda, ka zemes vienība tiks izmantota pašvaldības autonomās, t.i., publiskas, funkcijas izpildes nodrošināšanai. Vienlaikus, lai nodrošinātu to normatīvo aktu prasības, kas reglamentē pirmsskolas izglītības iestādes teritorijas pieejamību, visai sabiedrībai konkrētā teritorija nebūs pieejama. Valmieras novada pašvaldība veiks normatīvajos aktos noteikto prasību izpildi, lai ierobežotu nepiederošu personu iekļūšanu pirmsskolas izglītības iestādes teritorijā.
Ar 2025.gada 21.februāra vēstuli Nr. 4.1.8.3/25/1189 Valmieras novada pašvaldība informējusi, ka pirmsskolas izglītības iestāde “Kārliena” nepiemēro un arī neplāno piemērot maksu par tās sniegtajiem izglītības pakalpojumiem.
    Valmieras novada pašvaldība 2024.gada 18.septembra vēstulē Nr. 4.1.8.3/24/5891 informējusi:
- saskaņā ar Valmieras pilsētas pašvaldības saistošajiem  noteikumiem Nr.270 “Valmieras pilsētas teritorijas plānojuma (no 2017.gada) grafiskā daļa, teritorijas izmantošanas un apbūves noteikumi”, kas apstiprināti ar Valmieras pilsētas pašvaldības domes 2016.gada 8.decembra sēdes lēmumu Nr.469 (ārkārtas sēdes protokols Nr.13, 2.§) zemes vienība Sila ielā 3B, Valmierā, Valmieras novadā, atrodas funkcionālajā zonā Savrupmāju apbūves teritorija (DzS);
- pamatojoties uz Valmieras pilsētas zemesgrāmatas datiem, kuros zemes vienībai Sila ielā 3A, Valmierā, Valmieras novadā, noteikts apgrūtinājums – ceļa servitūts 92 m2 un pieļaujot, ka tas ir par labu zemes vienībai Sila ielā 3B, Valmierā, Valmieras novadā, zemes vienība Sila ielā 3B, Valmierā, Valmieras novadā, saskaņā ar Atsavināšanas likuma 1.panta 11.punktu nav uzskatāma par starpgabalu; 
- zemes vienība Sila ielā 3B, Valmierā, Valmieras novadā, neatrodas degradētā teritorijā;
- pamatojoties uz Valmieras pilsētas zemesgrāmatas datiem, kuros zemes vienībai Sila ielā 3A, Valmierā, Valmieras novadā, noteikts apgrūtinājums – ceļa servitūts 92 m2 un pieļaujot, ka tas ir par labu zemes vienībai Sila ielā 3B, Valmierā, Valmieras novadā, zemes vienībai Sila ielā 3B, Valmierā, Valmieras novadā, ir nodrošināta piekļūšana.
    Valmieras novadā pašvaldības 2024.gada 18.septembra vēstulē Nr. 4.1.8.3/24/5891 norādītais nekustamais īpašums (nekustamā īpašuma kadastra Nr. 9601 011 1320) – zemes vienība (zemes vienības kadastra apzīmējums 9601 011 1320) Sila ielā 3A, Valmierā, Valmieras novadā, ierakstīts Valmieras pilsētas zemesgrāmatas nodalījumā Nr. 1719, īpašuma tiesības uz nekustamo īpašumu nostiprinātas fiziskai personai 2024.gada 15.jūlijā. Minētā zemesgrāmatas nodalījuma III daļas 1.iedaļā “Lietu tiesības, kas apgrūtina nekustamu īpašumu” ierakstīta atzīme – ceļa servitūts 92 m2 platībā.
Saskaņā ar Zemesgrāmatu likuma 17.panta 1.punkta “a” apakšpunktu servitūtam kā apgrūtinājumam jābūt ierakstītam kalpojošā īpašuma zemesgrāmatas nodalījumā kā apgrūtinājumam. Civillikuma 1235.pants noteic, ka no servitūta izrietošā lietu tiesība ir nodibināta un spēkā abām pusēm, t.i. valdošā un kalpojošā nekustamā īpašuma īpašniekam, tikai pēc servitūta ierakstīšanas zemes grāmatās.
Latvijas Republikas Senāta Civillietu departaments 2022.gada 22.decembra spriedumā Lieta Nr. C73532619, SKC-131/2022 norādījis: “Senāta judikatūrā ir atzīts, ka atzīmes veidā zemesgrāmatā izdarīts ieraksts neapliecina ceļa servitūta nodibināšanu (sk. Senāta Civillietu departamenta 2013. gada 9. oktobra sprieduma lietā Nr. SKC-458/2013 (C12204010) 10.3. punktu). Tādēļ pareizs ir tiesas secinājums, ka zemesgrāmatā ierakstītajai atzīmei par ceļa servitūtu nav lietu tiesību nodibinoša spēka. Minētā tiesas atziņa atbilst Civillikuma 1235. pantā noteiktajam, ka no servitūta izrietošā lietu tiesība ir nodibināta un spēkā abām pusēm, t. i. valdošā un kalpojošā nekustamā īpašuma īpašniekiem, tikai pēc servitūta ierakstīšanas zemesgrāmatās […] Ceļa servitūta atzīme dod tā nekustamā īpašuma īpašniekam, kura īpašumam par labu nostiprināts tiesību nodrošinājums, nogaidu tiesību uz servitūta ierakstīšanu zemesgrāmatā. Tātad minētās tiesības īstenošana ir atkarīga no tā nekustamā īpašuma īpašnieka, kura īpašumam par labu atzīme ierakstīta, aktīvas rīcības, lūdzot nostiprināt servitūtu zemesgrāmatā. Saskaņā ar likuma ,,Par nekustamā īpašuma ierakstīšanu zemesgrāmatās” 11. panta otro teikumu atzīme aizstājama ar ierakstu, ja zemes īpašnieks iesniedz nostiprinājuma lūgumu”.
    Ievērojot minēto, Valmieras novada pašvaldībai pēc nekustamā īpašuma Sila ielā 3B, Valmierā, Valmieras novadā, pārņemšanas pašvaldības īpašumā nepieciešamības gadījumā piekļuves nodrošināšanai pie nekustamā īpašuma būs jādibina ceļa servitūts atbilstoši Civillikumā noteiktajam. Civillikuma 1231.pants nosaka – servitūtus nodibina ar likumu, ar tiesas spriedumu, ar līgumu vai testamentu.
Ņemot vērā to, ka ar Ministru kabineta rīkojuma projektu ir plānots nodot nekustamo īpašumu Valmieras novada pašvaldības īpašumā ar mērķi paplašināt pirmsskolas izglītības iestādes “Kārliena” teritoriju, nodrošinot papildus vietu pirmskolas izglītības iestādes īstenotā izglītības procesa ārtelpu aktivitāšu organizēšanai, un ņemot vērā to, ka pirmsskolas izglītības iestāde “Kārliena” nepiemēro un arī neplāno piemērot maksu par tās sniegtajiem izglītības pakalpojumiem, secināms, ka nekustamais īpašums - zemes vienība Sila ielā 3B, Valmierā, Valmieras novadā, netiks nodots saimnieciskās darbības veikšanai. Līdz ar to minētais pasākums nekvalificējas kā komercdarbības atbalsts, un secīgi tam nebūtu jāpiemēro komercdarbības atbalsta regulējuma nosacījumi.
Problēmas un risinājumi
Problēmas apraksts
Informāciju skatīt  sadaļā “Pašreizējā situācija”.
Risinājuma apraksts
Saskaņā ar Atsavināšanas likuma 4.panta pirmajā daļā noteikto valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Nekustamā īpašuma nodošana bez atlīdzības pašvaldības īpašumā saskaņā ar Atsavināšanas likumā noteikto ir viens no atsavināšanas veidiem.
Pašvaldību likuma 4.panta pirmās daļas 4.punktā noteiktas šādas pašvaldības autonomās funkcijas: “gādāt par iedzīvotāju izglītību, tostarp nodrošināt iespēju iegūt obligāto izglītību un gādāt par pirmsskolas izglītības, vidējās izglītības, profesionālās ievirzes izglītības, interešu izglītības un pieaugušo izglītības pieejamību”.
Ar Finanšu ministrijas un VNĪ 2020.gada 18.martā noslēgto Nekustamā īpašuma portfeļa pārvaldīšanas līgumu (ar 2023.gada 22.decembrī noslēgto Vienošanās par grozījumiem Nekustamā īpašuma portfeļa pārvaldīšanas līgumā), kas Finanšu ministrijā reģistrēts ar Nr. 13.7-17/12/38, VNĪ veic Finanšu ministrijas valdījumā esošo nekustamo īpašumu pārvaldīšanu, tajā skaitā nodrošinot lietderīgu rīcību ar valsts funkciju veikšanai neizmantotiem nekustamajiem īpašumiem.
Ņemot vērā, ka pašvaldības autonomās funkcijas īstenošanai nekustamais īpašums Sila ielā 3B, Valmierā, Valmieras novadā, ir nepieciešams Valmieras novada pašvaldībai, ar VNĪ Īpašumu izvērtēšanas komisijas lēmumu nolemts atbalstīt minētā nekustamā īpašuma atsavināšanu, nododot bez atlīdzības Valmieras novada pašvaldības īpašumā pašvaldības lēmumā noteikto pašvaldības autonomo funkciju īstenošanai.
Ievērojot iepriekš minēto, ir sagatavots attiecīgs Ministru kabineta rīkojuma projekts, kas paredz saskaņā ar  Atsavināšanas likuma 42.panta pirmo daļu un 43.pantu atļaut Finanšu ministrijai nodot bez atlīdzības Valmieras novada pašvaldības īpašumā nekustamo īpašumu Sila ielā 3B, Valmierā, Valmieras novadā,  lai saskaņā ar Pašvaldību likuma  4.panta pirmo daļu to izmantotu pašvaldības autonomās funkcijas īstenošanai.
Pēc nekustamā īpašuma Sila ielā 3B, Valmierā, Valmieras novadā, pārņemšanas pašvaldības īpašumā Valmieras novada pašvaldība varēs to izmantot Pašvaldību likuma 4. panta pirmās daļas 4.punktā noteikto pašvaldības autonomo funkciju īstenošanai. 
Saskaņā ar Atsavināšanas likuma 42. panta pirmo daļu valsts nekustamo īpašumu var nodot bez atlīdzības atvasinātas publiskas personas īpašumā. Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kādu atvasinātas publiskas personas funkciju vai deleģēta pārvaldes uzdevuma veikšanai nekustamais īpašums tiek nodots. Nostiprinot atvasinātas publiskas personas īpašuma tiesības uz nekustamo īpašumu, zemesgrāmatā izdarāma atzīme par Ministru kabineta lēmumā noteiktajiem tiesību aprobežojumiem.
Ja nodotais nekustamais īpašums vairs netiek izmantots Ministru kabineta lēmumā par valsts nekustamā īpašuma nodošanu bez atlīdzības atvasinātas publiskas personas īpašumā norādīto funkciju vai deleģēta pārvaldes uzdevuma veikšanai, atvasināta publiska persona šo īpašumu bez atlīdzības nodod valstij.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Atbilstoši Ministru kabineta 2011.gada 1.februāra noteikumu Nr.109 „Kārtība, kādā atsavināma publiskās personas manta” 12.punktā noteiktajam, lai noskaidrotu, vai atsavināmais valsts nekustamais īpašums nav nepieciešams citai valsts iestādei, valsts kapitālsabiedrībai vai atvasinātai publiskai personai vai to iestādei valsts pārvaldes funkciju nodrošināšanai saskaņā ar Valsts pārvaldes iekārtas likumu, rīkojuma projektu izsludinot Vienotajā tiesību aktu projektu izstrādes un saskaņošanas portālā, tiks nodrošināts noteikumos noteiktais pienākums.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Valmieras novada pašvaldības iedzīvotāji.
Juridiskās personas
Jā
Ietekmes apraksts
Valmieras novada pašvaldība
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami.
Izdevumus, saistībā ar rīkojuma projektā minētā nekustamā īpašuma pārņemšanu pašvaldības īpašumā, reģistrēšanu zemesgrāmatā uz Valmieras novada pašvaldības vārda, kā arī izdevumus, kas saistīti ar minētā nekustamā īpašuma uzturēšanu un - nepieciešamības gadījumā – servitūta dibināšanu piekļuves nodrošināšanai pie nekustamā īpašuma - segs Valmieras novada pašvaldība no sava budžeta līdzekļiem.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Finanšu ministrija, VAS "Valsts nekustamie īpašumi"
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
6.3. Sabiedrības līdzdalības rezultāti
-
6.4. Cita informācija
Cita informācija
Atbilstoši Ministru kabineta 2024.gada 15.oktobra noteikumu Nr. 639 "Sabiedrības līdzdalības kārtība attīstības plānošanas procesā" 4. punktam skaidrojam, ka tiesību akta projekts būtiski nemaina esošo regulējumu, neietekmē sabiedrībai nozīmīgās iniciatīvās un procesus, neparedz ieviest reformu izstrādes un īstenošanas procesu un neskar publiskā finansējuma plānošanu, tādēļ sabiedrības līdzdalības kārtība rīkojuma projekta izstrādē netiek piemērota.
Rīkojuma projekts un tā anotācija būs publiski pieejami Tiesību aktu projektu publiskajā portālā Ministru kabineta tīmekļvietnē – sadaļā/Tiesību aktu projekti.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Finanšu ministrija
VAS "Valsts nekustamie īpašumi"
Valmieras novada pašvaldība
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Jā
Apraksts
Projekta izstrādes, saskaņošanas un pieņemšanas procesā personu datu apstrādes mērķis ir nodrošināt projekta atbilstību faktiskajai un tiesiskajai situācijai, nodrošinot Ministru kabineta rīkojuma izpildē iesaistīto pušu tiesiskās intereses. 
Paskaidrojošie dokumenti, kuri satur personas datus, tiek nodoti šauram subjektu lokam - institūcijām, kas veic  projekta un tā sākotnējās ietekmes novērtējuma ziņojuma (anotācijas) izvērtēšanu, Valsts kancelejai un Ministru kabineta locekļiem.
Nekustamo īpašumu īpašnieku personas dati apstrādāti, tos iegūstot no zemesgrāmatas nodalījuma, kura noraksts nepieciešams projekta izstrādei un virzībai. Zemesgrāmatu likuma 1.pants noteic, ka zemesgrāmatas ir visiem pieejamas un to ierakstiem ir publiska ticamība.
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

